
 5.5.2017
 BG
 Официален вестник на Европейския съюз
 L 116/20
 РЕГЛАМЕНТ ЗА ИЗПЪЛНЕНИЕ (ЕС) 2017/777 НА КОМИСИЯТА
 от 4 май 2017 година
 за започване на преглед на Регламент за изпълнение (ЕС) No 501/2013 на Съвета (за разширяване на обхвата на окончателното антидъмпингово мито върху вноса на велосипеди с произход от Китайската народна република, за да включва вноса на велосипеди, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис) с оглед проучване на възможността за освобождаване на един тунизийски производител износител от действието на посочените мерки, за отмяна на антидъмпинговото мито по отношение на вноса от посочения производител износител и за въвеждане на регистрационен режим към вноса от посочения производител износител
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („Основния антидъмпингов регламент“), и по-специално член 11, параграф 4, член 13, параграф 4 и член 14, параграф 5 от него,
 след като уведоми държавите членки,
 като има предвид, че:
 1. ИСКАНЕ
 (1)
 В съответствие с член 11, параграф 4 и член 13, параграф 4 от Основния антидъмпингов регламент Европейската комисия („Комисията“) получи искане за освобождаване от антидъмпинговите мерки, които са приложими към вноса на велосипеди с произход от Китайската народна република и бяха разширени с цел да обхванат вноса на велосипеди, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис.
 (2)
 Искането е подадено на 13 септември 2016 г. от Look Design System SA („заявител“) — производител износител на велосипеди в Тунис („засегната страна“).
 2. ПРОДУКТ, ПРЕДМЕТ НА ПРЕГЛЕДА
 (3)
 Продуктът, предмет на преглед, е велосипеди (включително велосипеди на три колела за пренасяне на товари, с изключение на велосипеди с едно колело) без двигател, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис, които към момента попадат в обхвата на кодове по КН ex 8712 00 30 и ex 8712 00 70 (код по ТАРИК 8712003010 и 8712007091)
 3. СЪЩЕСТВУВАЩИ МЕРКИ
 (4)
 На 29 май 2013 г. Съветът, след провеждане на междинен преглед съгласно член 11, параграф 3 от Регламент (ЕО) No 1225/2009 (2), с Регламент (ЕС) No 502/2013 (3) измени Регламент за изпълнение (ЕС) No 990/2011 на Съвета (4) за налагане на окончателно антидъмпингово мито върху вноса на велосипеди с произход от Китайската народна република.
 (5)
 На същата дата Съветът с Регламент за изпълнение (ЕС) 501/2013 (5) разшири мерките върху вноса на велосипеди с произход от Китайската народна република, за да обхванат вноса на велосипеди, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис.
 (6)
 На 18 май 2015 г. Комисията с Регламент за изпълнение (ЕС) 2015/776 (6) разшири мерките върху вноса на велосипеди с произход от Китайската